Stærsta hneykslismál konungsfjölskyldunnar síðustu öldina varð árið 1936 þegar Játvarður VIII afsalaði sér krúnunni eftir aðeins 326 daga sem konungur til að hann gæti kvænst bandarísku konunni Wallis Simpson . Hún var tvífráskilin og gat Játvarður ekki kvænst henni nema segja skilið við krúnuna . Margrét prinsessa , yngri systir Elísabetar Englandsdrottningar , olli einnig miklu fjaðrafoki þegar hún ætlaði að giftast Peter Townsend , fráskildum fyrrverandi aðstoðarmanni föður hennar . Ástarsambandið hófst árið 1952 . Á endanum varð Margrét að binda enda á sambandið . Hún giftist í staðinn ljósmyndaranum Antony Armstrong-Jones árið 1960 . Þau skildu árið 1978 . Drottningin lýsti eitt sinn árinu 1992 sem hræðilegu eftir að hjónabönd þriggja barna hennar fóru út um þúfur . Karl Bretaprins og Díana prinsessa skildu eftir 11 ára hjónaband , Andrés Bretaprins skildi við Söru Ferguson eftir 6 ára hjónaband og Anna prinsessa skildi við Mark Phillips þremur árum eftir að þau hættu saman . Dauði Díönu Dína prinsessa lést í bílslysi í París árið 1997 og vakti atburðurinn að vonum heimsathygli . Segja má að öll heimsbyggðin hafi syrgt Díönu , sem hafði notið mikilla vinsælda . Elísabet Englandsdrottning var gagnrýnd fyrir að tjá sig ekki strax opinberlega vegna dauða hennar . Andrés og hneykslismálið Tengsl Andrésar Bretaprins við bandaríska barnaníðinginn Jeffrey Epstein voru mikið í fréttunum á síðasta ári . Andrés varð að hætta að sinna opinberum skyldustörfum sínum fyrir konungsfjölskylduna vegna málsins .